《拟束皙补亡诗 其二 白华》
清代·吴敦仁

白华翩反，在彼空谷。余情信芳，曷云能辱。勖此清修，以承顾复。

白华有文，先德之芬。彼姝者子，行砥于勤。守身大孝，伊古攸闻。

白华凝雪，既莹且洁。凡百君子，各敦尔节。如华斯白，白而不涅。

作者简介：吴敦仁，清道光年间（1821～1850）人士，生平不详。以下诗作收录于徐宗干编，海东书院刊印之《瀛州校士录》。